section_heading: Počeci
paragraph_text: Rođena je u Rijeci, gdje je završila osnovnu i srednju školu. Diplomirala je na Akademiji dramskih umjetnosti u Zagrebu 1984. godine. Nakon diplomiranja provela je dvije sezone angažirana u Teatru u gostima gdje je igrala glavne uloge. Još kao studentica počela je raditi na Dubrovačkim ljetnim igrama te je sudjelovala u predstavama “Hamlet” i “Hekuba”, a odmah nakon što je diplomirala, završila je u Teatru u gostima. Relja Bašić ju je primijetio dok je branila diplomsku radnju te je zahvaljujući njemu počela raditi s glumcima kao što su Ana Karić, Boris Buzančić, Vanja Drach... Godine 1986. primljena je u stalni angažman Dramskog kazališta Gavella. Ostvarila je veliki broj zapaženih uloga u kazalištu, na filmu i na televiziji.